Publication: Magyar Közlöny
Issue: MK-2002-36 (Year: 2002, Number: 36)
Era: 1990-2004
Section: Az 52/1996. (XI. 14.) AB határozatában arra mutatott rá
Paragraph Index: 398

Az 52/1996. (XI. 14.) AB határozatában arra mutatott rá az Alkotmánybíróság, hogy: „Az igazságszolgáltatásban való részvétel az ügyészség alkotmányos kötelessége. Az Alkotmány 51. § (1) bekezdése szerint az ügyészség gondoskodik az állampolgárok jogainak védelmérõl és a bûncselekmények üldözésérõl. A bûnüldözés révén és a vádképviselet útján az ügyészség önálló nevesített jogosítványokkal (vádképviselet és vádelv) résztvevõje az igazságszolgáltatásnak. Az Alkotmány 51. § (2) bekezdése szerint az ügyészség ’képviseli a vádat a bírósági eljárásban.’ A büntetõ eljárás központi része a bírói eljárás ugyan, de az ítélõ szakasz elõkészítése is része az igazságszolgáltatásnak, mint közhatalmi tevékenységnek.” [52/1996. (XI. 14.) AB határozat, ABH 1996. 159., 161.]

Source: https://magyarkozlony.hu/hivatalos-lapok/64936f3d691e8425e19739b93c705868ffad6419/dokumentumok/dd0e31d3f6cb1097e6954eb3e34c39269a4965ce/letoltes